„and you tried to change didn't you?

closed your mouth more

tried to be softer

prettier

less volatile, less awake” (Warsan Shire)

În vremurile astea tulburi și tremurate, în care corpul și identitatea femeii sunt iar subiect de discuție pe câmpul ideologic de la noi și de-aiurea - avort, familie, „feminitate”, frumusețe etc. -, Colorhood, galeria oline de ilustrație românească, organizează, prin zâna perpetuă Ramona Chirica, o expoziție de grup cu ilustrații făcute de fete, cu fete. „Fete de fete” are vernisajul marți, 28 martie, de la ora 19.00, la Apollo111 (Str. Actor Brezoianu, nr. 23-25) și ține până pe 18 aprilie. Puteți să vedeți (și să cumpărați) acolo desene ale unora dintre cele mai bune ilustratoare din România: Aitch, Alina Bohoru, Alina Marinescu, Amina Burloiu (Mina • Bu), ana ban ana, Ana Kun, Andreea Chirică, Andreea Dobrin Dinu (Summerkid), Camellie, Carine Arnakis, Cristina Barsony, Evelin Bundur, Georgiana Chițac, Ioana Șopov, Irina Dobrescu, Kadna, Livia Coloji, Livia Fălcaru, Loreta Isac, Maria Surducan, Mădălina Andronic, Paula Rusu, Sorina Vazelina, Tuan Nini, Neacșu Vero.

Am întrebat 5 dintre ilustratoarele „Fete de fete” ce-nseamnă să fii gagică/fată/femeie în 2017. Ne-au răspuns în imagini și cuvinte, după cum urmează:

Trăiesc în libertate (iluzorie, desigur).

Am norocul să fiu înconjurată de familie, prieteni, colegi, colaboratori, toți cu toleranța la purtător. În partea mea de zid e cald și bine, dar știu că 2017 nu e la fel de bun cu toate femeile.